Diari Oficial de la Generalitat Valenciana


Sumari del DOGV 6082, del 19-08-2009 (2009/9576)

ORDE de 29 de maig de 2009, de la Conselleria de Sanitat, per la qual es convoquen cinc beques de la Direcció General d'Ordenació, Avaluació i Investigació Sanitària per a avaluació, auditoria i investigació sanitària, per a l'any 2009.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6082

Data del DOGV
:   19-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9576


Data del document
:   29-05-2009

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública

ORDE de 29 de maig de 2009, de la Conselleria de Sanitat, per la qual es convoquen cinc beques de la Direcció General d'Ordenació, Avaluació i Investigació Sanitària per a avaluació, auditoria i investigació sanitària, per a l'any 2009. [2009/9576]
La Conselleria de Sanitat, a través de la Direcció General d'Ordenació, Avaluació i Investigació Sanitària, convoca la concessió de cinc beques per a fer treballs formatius en l'àmbit de l'avaluació de la qualitat assistencial i de les tecnologies sanitàries, de l'auditoria sanitària, de l'ordenació sanitària, de la formació especialitzada en ciències de la salut i de la investigació sanitària.
L'objectiu general d'esta convocatòria és facilitar la formació complementària per a afavorir la producció de coneixement científic com a element base en què fonamentar els programes, les polítiques de salut, formatives i d'investigació i les activitats de prestació assistencial, així com la seua ordenació.
L'anterior actuació es troba recollida en els objectius i activitats del programa 411.50 Ordenació, Avaluació i Investigació Sanitària, dels Pressupostos de la Generalitat per a l'exercici 2009.
Per això, a proposta de la Direcció General d'Ordenació, Avaluació i Investigació Sanitària, de conformitat amb el que preveu l'article 47.11 del Text Refós de la Llei de la Hisenda Pública de la Comunitat Valenciana i per raó de les facultats que em conferix el Decret 120/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Sanitat, i el Decret 108/1992, de 6 de juliol, del Consell pel qual es regula la concessió de beques.
Segons el que disposa l'article 7.4, en relació amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria està exempta del compliment del tràmit de notificació prèvia a la Comissió Europea per no reunir els requisits que imposen la dita obligació.
ORDENE
Primer. Objecte
La present orde té com a objecte convocar per procediment de concurrència competitiva la concessió de cinc beques per a fer treballs formatius en l'àmbit de l'avaluació de la qualitat assistencial i de les tecnologies sanitàries, de l'auditoria sanitària, de l'ordenació sanitària, de la formació especialitzada en ciències de la salut i de la investigació sanitària, i aprovar les bases que regulen esta convocatòria i el model d'instància, que es descriuen en els annexos I i II de la present orde.
Segon. Dotació econòmica
Les beques que regula esta orde es financen a càrrec del programa pressupostari 48.45.50.0383.518.89.8 de la Direcció General d'Ordenació, Avaluació i Investigació Sanitària, codi de línia T4510000, per un import total màxim de fins a 40.800 euros, dels pressupostos de la Generalitat per a l'exercici 2009.
Tercer. Habilitació
Correspon a la directora general d'Ordenació, Avaluació i Investigació Sanitària, en l'àmbit de les seues competències, la resolució de la convocatòria així com la facultat d'adoptar les mesures necessàries per al desplegament i execució d'esta orde.
Disposició final única. Entrada en vigor
La present orde entra en vigor l'endemà de la publicació en el Diari Oficial de la Comunitat Valenciana.
Contra la present convocatòria podrà interposar-se recurs potestatiu de reposició davant del conseller de Sanitat, en el termini d'un mes des de la publicació en el Diari Oficial de la Comunitat Valenciana, segons que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptador des de l'endemà a la publicació de la present orde, d'acord amb el que preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa,
València, 29 de maig de 2009
El conseller de Sanitat,
MANUEL CERVERA TAULET
ANNEX I
Bases de la convocatòria per a la concessió de cinc beques de la Direcció General d'Ordenació, Avaluació i Investigació Sanitària per a avaluació, auditoria i investigació sanitària, per a l'any 2009
Primera. Objecte i finalitat
Les beques tenen com a objecte facilitar la formació complementària, l'adquisició de noves aptituds i l'especialització, a través de projectes i accions d'I+D+I en l'àmbit de l'avaluació de la qualitat assistencial i de les tecnologies sanitàries, de l'auditoria sanitària, de l'ordenació sanitària, de la formació especialitzada en ciències de la salut i de la investigació sanitària, en l'àmbit de la Direcció General d'Ordenació, Avaluació i Investigació Sanitària.
Segona. Dotació, duració i pagament de beques
1. Cada una de les beques està dotada amb 1.360 euros bruts mensuals, quantitat que estarà subjecta a les retencions que pertoquen legalment.
2. El període de duració de les beques comprendrà des de l'endemà de ser notificades, que en cap cas, serà abans de l'1 de juliol d'enguany, fins al 31 de desembre de 2009. No obstant això, este període pot prorrogar-se, mitjançant una resolució motivada de la directora general competent en matèria d'ordenació sanitària a l'exercici 2010, cosa que queda condicionada a l'existència de consignació pressupostària, adequada i suficient per al dit exercici en els pressupostos de la Generalitat. En tot cas, la beca no tindrà una duració superior a 12 mesos.
3. L'import de la beca s'abonarà mensualment, prèvia certificació de conformitat emesa per la directora general d'Ordenació, Avaluació i Investigació Sanitària.
Tercera. Titulació exigida
Els aspirants que desitgen accedir a la present convocatòria de la beca han d'estar en possessió del títol de llicenciat o diplomat en ciències relacionades amb la salut, de conformitat amb la Llei 44/2003, de 21 de novembre, d'ordenació de les professions sanitàries.
Quarta. Formalització de sol·licituds i termini de presentació
1. Les persones aspirants a la beca presentaran, en el termini de 15 dies hàbils a comptar des de l'endemà de la publicació de la present orde en el Diari Oficial de la Comunitat Valenciana, una sol·licitud segons el model detallat en l'annex II.
Les sol·licituds per a la concessió de les beques regulades en la present orde podran presentar-se en el registre general de la Conselleria de Sanitat, siti en el carrer Misser Mascó, 31-33 de València, o per qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Tots els mèrits que s'al·leguen han de ser acreditats documentalment, per mitjà d'original o fotocòpia compulsada, en el moment de presentació de les sol·licituds.
La falta d'aportació, junt amb la sol·licitud, de la documentació general dels mèrits, pot ser causa d'exclusió.
3. A la sol·licitud s'ha d'adjuntar la documentació següent:
A) Documentació general:
a) Fotocòpia compulsada de DNI.
b) Declaració de compromís de renúncia a qualsevol activitat remunerada que tingueren en cas de ser beneficiaris de les dites beques i d'estar al corrent de les obligacions fiscals.
c) Declaració responsable de complir les bases de la convocatòria i la resta de normes que hi siguen d'aplicació.
d) Documentació adequada que acredite que el candidat té cobertura sanitària.
e) Certificat acreditatiu de trobar-se al corrent en les obligacions tributàries i davant de la Seguretat Social.
B) Full d'autobaremació degudament omplit segons model de l'annex III
C) Documentació acreditativa dels mèrits al·legats:
a) Currículum, en el qual es faran constar les dades personals i acadèmiques (incloent tesi i altres titulacions si n'hi havia), així com la relació de màsters, cursos i/o assistència a jornades.
b) Fotocòpia compulsada del títol o del depòsit de les taxes per a l'expedició del títol, si és el cas i certificat oficial de qualificacions o fotocòpia compulsada amb expressió de la nota mitjana.
c) Els màsters, cursos i assistències a jornades s'han d'acreditar per mitjà de certificat d'aprofitament emés per l'entitat que els haja impartit.
4. Finalitzat el termini de presentació de sol·licituds, es publicarà en el tauler d'anuncis de la Conselleria de Sanitat, sítia en el carrer del Misser Mascó, 31-33 de València, i de les direccions territorials de Sanitat d'Alacant (c/ Girona, 26) i de Castelló (Pl. Hort dels Corders, 12), la llista provisional d'aspirants, en la qual també es farà constar, si és el cas, la relació d'aspirants exclosos, amb causa motivada d'exclusió.
Cinquena. Comissió avaluadora
1. Es constituirà una comissió avaluadora, per a l'examen de sol·licituds de les beques, que elaborarà en el termini màxim d'un mes des de la finalització del termini de presentació de sol·licituds, les oportunes propostes d'adjudicació de les beques.
2. La comissió avaluadora estarà formada per:
- El cap de l'Àrea d'Inspecció, Avaluació i Ordenació Sanitària, que actuarà com a president, o la persona que hi designe.
- El cap del Servici d'Avaluació, Auditoria i Ordenació Sanitària, o la persona que hi designe.
- El cap de l'Oficina d'Investigació, o la persona que hi designe.
- El cap del Servici d'Inspecció de Servicis Sanitaris, o la persona que hi designe.
- Un representant del Servici d'Avaluació, Auditoria i Ordenació Sanitària, que actuarà com a secretari.
3. El funcionament de la Comissió ha d'adaptar-se al que establix la present convocatòria i, de manera subsidiària, a les regles contingudes en el Capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La comissió avaluadora té facultats per a resoldre tots els dubtes que apareguen en la interpretació de les bases de la present convocatòria i és l'òrgan col·legiat encarregat de fer la proposta de concessió de la beca davant de la directora general d'Ordenació, Avaluació i Investigació Sanitària. Així, a l'hora d'efectuar la proposta de concessió, la comissió es regix pel principi de concurrència competitiva, compara les sol·licituds presentades a fi d'establir una prelació entre estes d'acord amb el barem que s'establix en esta convocatòria, ha d'emetre un informe en què es concrete el resultat de l'avaluació efectuada i ha de formular una proposta de concessió de les beques als candidats que hagen obtingut major puntuació en el procés de selecció.
Sisena. Barem i procediment de selecció
1. La selecció dels becaris la dóna la puntuació obtinguda per l'aplicació del barem següent:
a) Formació acadèmica: es valora la possessió d'una altra diplomatura o llicenciatura relacionada amb ciències de la salut diferent de la requerida per a accedir a esta convocatòria, l'expedient acadèmic dels estudis de llicenciatura o diplomatura, estudis de doctorat i especialització en Ciències de la Salut, fins a un màxim de 2 punts.
b) Formació complementària: es valoren els coneixements d'anglés, francés i alemany, coneixements de valencià i coneixements d'informàtica i dret administratiu, fins a un màxim de 2 punts.
c) Formació i coneixements en la metodologia: es valoren els cursos d'especialització, especialment en investigació sanitària, salut pública i gestió sanitària, així com coneixements en avaluació de la qualitat i tècniques d'auditoria, fins a un màxim de 2 punts.
d) Entrevista personal: en què es valora el perfil del sol·licitant, així com la seua aptitud i potencialitat per a l'exercici de les beques en funció de les seues característiques personals, fins a un màxim de 4 punts.
2. El procés de selecció té les fases següents:
1ª. La Comissió avaluarà els mèrits de cada sol·licitant aplicant el barem establit en esta convocatòria, exceptuant l'entrevista personal.
2ª. Després d'això se citarà els aspirants per a la fase d'entrevista personal.
3ª. Finalitzat el procés de selecció, la comissió avaluadora ha d'elaborar una proposta de concessió de beques que contindrà la relació de beneficiaris i una borsa de reserva, per orde de puntuació, per al cas de produir-se alguna renúncia o abandó.
Setena. Resolució i recursos
1. La directora general d'Ordenació, Avaluació i Investigació Sanitària és la competent per a resoldre el procediment de concessió de la beca mitjançant una resolució degudament motivada en el termini màxim de 2 mesos comptadors des de l'endemà del dia de finalització de presentació de sol·licituds, la qual ha d'incloure els requisits mínims exigits en l'article 25 de la Llei 38/2003, de 17 de novembre, General de Subvencions.
La Conselleria de Sanitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.
En la resolució s'inclourà la borsa de reserva per al cas de renúncia o abandó d'algun beneficiari.
2. La resolució d'adjudicació serà publicada en el Diari Oficial de la Comunitat Valenciana, acte que, d'acord amb el que preveu els articles 58, 59 i 60 de la Llei 30/1992,de Règim Jurídic de les Administracions Públiques i del Procediment Administratiu Comú, produirà els efectes de notificació als interessats.
3. Contra la resolució dictada en el procediment de concessió, com que no esgota la via administrativa, es pot interposar recurs d'alçada davant del conseller de Sanitat en el termini d'un mes des de la seua publicació en el Diari Oficial de la Comunitat Valenciana.
Huitena. Drets obligacions, tutoria i incidències dels becaris
1. Quant a les obligacions dels beneficiaris és aplicable el que disposa el Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat, amb particular efecte del seu article 47.
2. Les beques són incompatibles amb el gaudi de qualsevol altra beca, ajuda o activitat laboral regular.
3. La Direcció General d'Ordenació, Avaluació i Investigació Sanitària, convocarà els adjudicataris sol·licitants de les beques per a la firma del corresponent document de notificació i acceptació. Amb la firma de l'acceptació, els sol·licitants mostren la seua conformitat amb tots els termes de les bases publicades en la present orde, així com els acords que adopte la Comissió Avaluadora.
La condició de becari no genera relació laboral ni cap administrativa amb la Generalitat.
4. La Direcció General d'Ordenació, Avaluació i Investigació Sanitària, ordenarà les activitats i projectes establint la dedicació dels becaris, segons els criteris dels seus propis servicis i mitjans, i amb una dedicació total de 40 hores setmanals.
5. Les obligacions dels becaris seran:
a) Col·laborar en els treballs apropiats a la seua titulació i assistència a la investigació i desenrotllaments en avaluació de la qualitat assistencial i de les tecnologies sanitàries, de l'ordenació sanitària i de la formació especialitzada en Ciències de la Salut.
b) Realitzar el treball encomanat amb dedicació exclusiva.
Un mes abans de la finalització de la beca, realitzar una memòria científica i de les activitats dutes a terme durant el dit període.
6. Finalitzat el període de gaudi de la beca, i amb un informe previ d'assistència, aprofitament i aptitud, la directora general d'Ordenació, Avaluació i Investigació Sanitària estendrà el certificat corresponent.
7. La Direcció General d'Ordenació, Avaluació i Investigació Sanitària resoldrà les incidències que es produïsquen durant el període de gaudi de la beca, Oïda La Comissió avaluadora i, aplicant criteris de proporcionalitat, podrà deixar sense efecte les mateixes, amb audiència prèvia de l'interessat, a més de per les causes de reintegrament previstes en l'article 37 de la Llei 38/2003, de 17 de novembre, General de Subvencions, en els casos següents:
a) Incompliment de les seues obligacions.
b) No realitzar l'activitat que motive la concessió.
c) Deixar de reunir els requisits exigits en la present convocatòria.
Davant de les incidències, renúncies, abandons o incompliments que deixen vacant una beca, es procedirà a cobrir la mateixa segons l'orde establit en la bossa de reserva que resulte del procés de selecció.